Νέου τύπου ναρκωτικά στην εποχή μας. Σύγχρονες προκλήσεις για τη θεραπεία και την ψυχιατροδικαστική πραγματογνωμοσύνη
Creators: name: Ντούνας Πέτρος Χαραλάμπους
Publisher: name: Aristotle University of Thessaloniki
Year: 2023
Subjects: νέες ψυχοδραστικές ουσίες
κρίση οπιοειδών
ψυχιατροδικαστική πραγματογνωμοσύνη
new psychoactive substances
opioid crisis
forensic psychiatric court report

description: Η παρούσα εργασία αναφέρεται στη σύγχρονη πρόκληση της προσφοράς και της ζήτησης νέων ψυχοδραστικών (ναρκωτικών) ουσιών και την αποτύπωση προβληματισμών που συνδέονται με την αντιμετώπισή τους σε επίπεδο πολιτικών, θεραπείας και ποινικής δικαιοσύνης. Ειδικότερα, η διερεύνηση του θέματος εστιάζει στην περιγραφή αυτών των νέων ψυχοδραστικών ουσιών, στις δυσκολίες που προκύπτουν κατά την προσέγγισή τους και του χειρισμού τους στο πλαίσιο θεραπείας οικογένειας και διενέργειας ψυχιατροδικαστικής πραγματογνωμοσύνης. Η εμφάνισή τους και οι επιπτώσεις τους τη σημερινή εποχή, αναγνωρίζεται ως ένα παγκόσμιο ζήτημα που αρχίζει να κυριαρχεί σε ευάλωτους πληθυσμούς και περιθωριοποιημένες ομάδες, κυρίως εξαιτίας της μεγάλης ποικιλομορφίας τους, της υψηλής τους δραστικότητας, της αδυναμίας έγκαιρης ανίχνευσής τους και υπαγωγής τους σε διεθνή έλεγχο, της υψηλής τους διαθεσιμότητας και της αλλαγής των προτύπων χρήσης τους. Παράλληλα, η εξάπλωσή τους ακόμη και μέσω του σκοτεινού διαδικτύου, οδηγεί σε μια διογκούμενη απειλή για τη δημόσια υγεία εθνικά και παγκόσμια και συντελεί σε νοσοεπιβάρυνση. Η αυξανόμενη αγορά τους έχει δημιουργήσει εύλογες ανησυχίες και συγχρόνως προκλήσεις στην επιστημονική εγρήγορση, τόσο στην αντιμετώπισή τους όσο και στον χειρισμό τους στο πεδίο του συστήματος απονομής ποινικής δικαιοσύνης. Σύγχρονα προβλήματα εθισμού και ουσιοεξάρτησης, η κρίση των οπιοειδών στις ΗΠΑ λόγω της παλαιότερης υπερσυνταγογράφησης οπιοειδών και πρόσφατα λόγω της χρήσης συνθετικών οπιοειδών και μεθαμφεταμινών, με αποτέλεσμα την αύξηση του αριθμού θανάτων από αυτές τις ουσίες, καθιστούν μια τεράστια πρόκληση που θα συναντήσουν παγκόσμια τα κράτη και θα αναγκαστούν να αντιμετωπίσουν από κοινού κινδύνους. Η καλύτερη κατανόησή τους μπορεί να συμβάλλει στην καλύτερη προσέγγισή τους αλλά και σε πιο ορθές και δίκαιες αποφάσεις εκ μέρους της ποινικής δικαιοσύνης
description: This paper refers to the contemporary challenge of the supply and demand of new psychoactive (narcotic) substances and maps concerns related to their treatment at policies, treatment and criminal justice level. In particular, the investigation of the subject focuses on the description of these new psychoactive substances, on the difficulties that arise in approaching and treatment in the context of family therapy and performing psychiatric forensic evaluation expertise. Their appearance and their effect today is recognized as a global issue, starting to dominate vulnerable populations and marginalized groups, mainly because of their great diversity, their high potency, the impossibility of early detection and their subjection to international control, their high availability and the change in their usage patterns. At the same time, their spread even through the dark web, leads to a growing threat to public health nationally and globally and contributes to a disease burden. Their growing market has created legitimate concerns and concurrent challenges to scientific vigilance, both in addressing and treatment within the criminal justice system. Contemporary problems of addiction and substance dependence, the opioid crisis in the US due to the past opioids over-prescription and more recently due to the use of synthetic opioids and methamphetamines, resulting in an increase in the number of deaths from these substances, make it a huge challenge that states will be faced and they will be forced to handle dangers together. A better understanding of these can contribute to a better approach and also to more correct and fair decisions by the criminal justice system